EA ร่วม “กลุ่มช่วยกัน” มอบเครื่องฟอกอากาศ-กำจัดเชื้อโรค ให้คณะทันตแพทยศาสตร์ จุฬาฯ
EA ร่วม "กลุ่มช่วยกัน" มอบเครื่องฟอกอากาศ-กำจัดเชื้อโรค ให้คณะทันตแพทยศาสตร์ จุฬาฯ
EA ร่วม "กลุ่มช่วยกัน" มอบเครื่องฟอกอากาศ-กำจัดเชื้อโรค ให้คณะทันตแพทยศาสตร์ จุฬาฯ
19 มิ.ย. 2563

นายสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA ผู้นำในธุรกิจพลังงานหมุนเวียนทั้งโรงไฟฟ้าโซลาร์ และลม น้ำมันไบโอดีเซล โดยได้ก้าวเข้าสู่ธุรกิจที่ใช้เทคโนโลยีขั้นสูงด้วยการลงทุนในโรงงานผลิตแบตเตอรี่ลิเทียมไอออน ยานยนต์ไฟฟ้า และธุรกิจที่เกี่ยวเนื่อง และเป็นผู้ริเริ่มก่อตั้ง “กลุ่มช่วยกัน” ได้มอบเครื่องฟอกอากาศและกำจัดเชื้อโรค เครื่องโอโซน และหน้ากากความดันบวก ให้กับคณะทันตแพทยศาสตร์ จุฬาลงกรณ์มหาวิทยาลัย  เพื่อเป็นส่วนหนึ่งในการร่วมสนับสนุนการรับมือกับสถานการณ์แพร่ระบาดของโควิด-19 โดยได้รับเกียรติจาก ผศ.ทพ.ดร.สุชิต พูลทอง คณบดี คณะทันตแพทยศาสตร์ จุฬาลงกรณ์มหาวิทยาลัย  เป็นผู้รับมอบ
ทั้งนี้ คณาจารย์คณะทันตแพทยศาสตร์ ได้ร่วมรับฟังบรรยายเกี่ยวกับแอปพลิเคชัน “หมอชนะ” ที่ออกมาใช้เป็น eHealth Passport และยังสามารถใช้ร่วมกับไทยชนะได้ เพื่อความปลอดภัย และลดความเสี่ยงการแพร่ระบาดรอบใหม่ได้ ผู้ที่สนใจติดตามโครงการ หรือเข้าร่วมโครงการได้ที่ www.chuaygun.com และ Facebook กลุ่มช่วยกัน